### | | | | --- | --- | | | | | --- | | **Byråd** 29. oktober 2019 Sagsnr. 710-2019-15826 Dok.nr. 710-2019-216469 Sagsbehandler DPLVSO | | 162.                Anmodning fra HMN GasNet om principbeslutning om ekspropriation - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Varmeforsyningsloven, [adresse]*SAGENS INDHOLD**

I denne sag skal Byrådet tage stilling til vedlagte
anmodning fra HMN GasNet P/S (herefter HMN) om principbeslutning om
ekspropriation i forbindelse med etablering af en ca. ni km lang gasledning i
Hinnerup. Ledningen skal forbinde opgraderingsanlægget på Bånlev Biogas A/S ved
Spørring med HMN’s eksisterende måle- og regulatorstation (M/R) i Hinnerup.

Den producerede biogas behandles i Bånlev Biogas’
opgraderingsanlæg, hvor den skal renses for bl.a. CO2, så
gaskvaliteten opfylder kravene svarende til naturgas. Herefter skal gassen
komprimeres og transporteres i en ledning til den nærmeste M/R-station, som i
dette tilfælde er beliggende Bølvadsvej 20, 8382 Hinnerup. Herfra skal den
opgraderede biogas ledes videre ud i HMN’s distributions- og fordelingsnet,
hvor den vil bidrage til en reduktion i forbruget af almindelig naturgas.

Projektet forudsætter anlæg af gasledninger hen over 19
ejendomme – se oversigtsplan i bilag 2. HMN har indgået frivillige
forhåndsaftaler med alle berørte lodsejere, men for at sikre projektets
fremdrift, ønsker HMN mulighed for, at retten til anlæg af ledninger og pålæg
af servitutter vil kunne sikres ved ekspropriation. En principbeslutning om
ekspropriation har desuden den virkning for lodsejerne, at erstatninger for
servitutpålæg m.v. vil kunne anerkendes som skattefrie. Servitutteksten fremgår
af bilag 3.

HMN blev 1. april 2019 købt af Energinet.dk og blev dermed
en statslig virksomhed, som Miljøstyrelsen nu er myndighed for. Eventuel
ekspropriation vil skulle foretages af Favrskov Kommune.

**VURDERING**

Teknik og Kultur vurderer, at projektet er miljømæssigt
fordelagtigt og at muligheden for ekspropriation er nødvendig for at kunne
gennemføre projektet i tilfælde af, at alle arealerne ikke kan erhverves ved
frivillige aftaler.

I henhold til varmeforsyningsloven kan kommunen
ekspropriere til fordel for forsyningsledninger til både fjernvarme og
naturgas. Proceduren er beskrevet i vejloven og indledes ved, at kommunen
træffer principbeslutning om ekspropriation.

For at genere lodsejerne mindst muligt, vil HMN primært
etablere ledningsanlægget i markarealer langs veje, skel og bevoksningsgrænser.
Hvor det er nødvendigt at krydse beskyttede naturområder og vandløb, diger,
bevoksninger og andre naturområder, vil krydsninger ske via underboring efter
forudgående tilladelse fra kommunen.

Teknik og Kultur vurderer, at den valgte placering af
gasledningen ikke vil være en hindring for den fortsatte byudvikling i området,
og heller ikke på andre måder være i konflikt med den gældende kommuneplan.

HMN er selv ansvarlig for at indhente øvrige tilladelser,
der måtte være nødvendige for at gennemføre projektet.

**ØKONOMI**

Projektet får ingen økonomiske konsekvenser for [adresse]
Kommune.

**INDDRAGELSE**

HMN har haft kontakt til de berørte lodsejere og har
indgået frivillige forhåndsaftaler om arealafståelse med dem alle. Teknik og
Kultur har modtaget kopi af alle forhåndsaftaler.

Som VVM-myndighed for Energinet.dk, har Miljøstyrelsen
foretaget en screening af projektet. Miljøstyrelsen forventer at træffe
afgørelse om, at etableringen af gasledningen ikke vil medføre væsentlige
miljøpåvirkninger og har 2. september 2019 sendt et udkast til
screeningsafgørelsen i partshøring ved bl.a. [adresse], der ligeledes
har været hørt og inddraget i forbindelse med screeningsarbejdet.

**INDSTILLING**

Direktøren for Teknik og Kultur indstiller til Byrådet:

1.
At HMN [adresse] anmodning imødekommes
ved at træffe principbeslutning om ekspropriation i forbindelse med etablering
af gasledning fra Bånlev Biogas til M/R-station i Hinnerup.

**BESLUTNING**

***Teknik- og Miljøudvalget, 10. oktober 2019:***

Fraværende:Ingen

Indstilles godkendt.

***Økonomiudvalget, 21. oktober 2019:***

Fraværende:Karl Dahl

Indstilles godkendt.

**Bilag**

|  |  |
| --- | --- |
| Bilag 1, Anmodning om principbeslutning om ekspropriation | 710-2019-108000 |
| Bilag 2, Oversigtsplan | 710-2019-174851 |
| Bilag 3, Servituttekst | 710-2019-118555 |